|  |  |
| --- | --- |
| **Εικόνα που περιέχει clipart  Περιγραφή που δημιουργήθηκε αυτόματα** |  |
| **ΕΛΛΗΝΙΚΗ ΔΗΜΟΚΡΑΤΙΑ** | **Σπερχειάδα, 20-12-2024** |
| **ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ** | **Αρ. πρωτ.: 41530/12955** |
| **ΔΗΜΟΣ ΜΑΚΡΑΚΩΜΗΣ** |  |
| Ταχ. Διεύθυνση: ΑΦΩΝ ΠΑΠΠΑ 2  Τ.Κ. 35003  Πληροφορίες: Χαβιάρας Δημήτριος  Τηλέφωνο: 22363 50237  Ε-mail: [d.xabiaras@dimosmakrakomis.gov.gr](mailto:d.xabiaras@dimosmakrakomis.gov.gr) |

**ΠΕΡΙΛΗΨΗ ΔΙΑΚΗΡΥΞΗΣ ΑΝΟΙΚΤΟΥ ΗΛΕΚΤΡΟΝΙΚΟΥ ΔΙΕΘΝΟΥΣ ΔΙΑΓΩΝΙΣΜΟΥ ΓΙΑ ΤΗΝ ΠΡΟΜΗΘΕΙΑ ΜΕ ΤΙΤΛΟ: «Ανάπτυξη Εφαρμογών Έξυπνων Πόλεων και Τεχνολογιών για το Διαδίκτυο των Αντικειμένων (ΙΟΤ) του Δήμου Μακρακώμης»**

**Ο Δήμαρχος Μακρακώμης**

Προκηρύσσει Ανοικτό Ηλεκτρονικό διεθνή διαγωνισμό με σφραγισμένες προσφορές και με κριτήριο κατακύρωσης **την πλέον συμφέρουσα από οικονομική άποψη προσφορά αποκλειστικά βάσει βέλτιστης σχέσης ποιότητας – τιμής ανά τμήμα**, για την προμήθεια με τίτλο **«Ανάπτυξη Εφαρμογών Έξυπνων Πόλεων και Τεχνολογιών για το Διαδίκτυο των Αντικειμένων (ΙΟΤ) του Δήμου Μακρακώμης» και MIS 6000707.**

Η συνολική εκτιμώμενη αξία ανέρχεται στο ποσό των **423.480,00€ συμπεριλαμβανομένου Φ.Π.Α. 24% (Καθαρή αξία: 341.516,13€ και Φ.Π.Α. 24% ποσού 81.963,87€).**

Φορέας χρηματοδότησης της παρούσας σύμβασης είναι το Υπουργείο Ανάπτυξης και Επενδύσεων με Πιστώσεις του Προγράμματος Δημοσίων Επενδύσεων (Συλλογική Απόφαση Ένταξης, αριθ. ενάριθ. έργου 2024ΣΕ26370043). Η σύμβαση χρηματοδοτείται από την Ευρωπαϊκή Ένωση (ΕΤΠΑ) και από εθνικούς πόρους μέσω του ΠΔΕ. Η δαπάνη για την εν λόγω σύμβαση βαρύνει την με Κ.Α.: 69-7134.001 σχετική πίστωση του τακτικού προϋπολογισμού του οικονομικού έτους 2024 και 2025 του Φορέα.

Η σύμβαση περιλαμβάνεται στο υποέργο Νο 2 της Πράξης: «Ανάπτυξη Εφαρμογών Έξυπνων Πόλεων και Τεχνολογιών για το Διαδίκτυο των Αντικειμένων (ΙΟΤ) του Δήμου Μακρακώμης» η οποία έχει ενταχθεί στο Πρόγραμμα «Ψηφιακός Μετασχηματισμός» 2021-2027 με βάση την Απόφαση Ένταξης με αρ. πρωτ. 1686/12-07-2024 του Υπουργού Ψηφιακής Διακυβέρνησης και έχει λάβει κωδικό MIS 6000707.

Αντικείμενο της σύμβασης είναι ο ψηφιακός μετασχηματισμός του Δήμου Μακρακώμης με τον σχεδιασμό, την προμήθεια και την εγκατάσταση εφαρμογών και τεχνολογικών μέσων που θα βελτιώσουν τη διαχείριση και λειτουργικότητα του αστικού περιβάλλοντος του δήμου, παρέχοντας πιο αποδοτικές, καινοτόμες και υψηλής ποιότητας υπηρεσίες, προς όφελος των κατοίκων, των επισκεπτών και των επιχειρήσεων.

Η παρούσα σύμβαση υποδιαιρείται στα κάτωθι τμήματα:

**ΤΜΗΜΑ 1: «ΔΡΑΣΕΙΣ ΨΗΦΙΑΚΟΥ ΜΕΤΑΣΧΗΜΑΤΙΣΜΟΥ ΠΛΗΝ ΟΙΚΟΝΟΜΙΚΗΣ ΔΙΑΧΕΙΡΙΣΗΣ»,** εκτιμώμενης αξίας 314.881,13€ πλέον ΦΠΑ

**ΤΜΗΜΑ 2: «ΔΡΑΣΕΙΣ ΟΙΚΟΝΟΜΙΚΗΣ ΔΙΑΧΕΙΡΙΣΗΣ»,** εκτιμώμενης αξίας 26.635,00€ πλέον ΦΠΑ

Αναλυτική περιγραφή του φυσικού και οικονομικού αντικειμένου της σύμβασης δίδεται στην από 141/2022 Θεωρημένη μελέτη της υπηρεσίας.

Τα CPV των προς προμήθεια ειδών είναι: **48600000-4- Πακέτα λογισμικού βάσεων δεδομένων και λειτουργικών συστημάτων**

Ο κωδικός NUTS είναι **EL644**.

Η διαδικασία θα διενεργηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.Δ.Η.Σ.) µέσω της διαδικτυακής πύλης www.promitheus.gov.gr του συστήματος.

**Καταληκτική ημερομηνία** υποβολής προσφορών ορίζεται η **22-01-2025 ημέρα Τετάρτη** και ώρα **15:00 μ.μ..**

**Η αποσφράγιση** των προσφορών θα γίνει στις **28-01-2025 ημέρα Τρίτη** και ώρα **10:00 π.μ..**

Προκήρυξη της σύμβασης απεστάλη με ηλεκτρονικά μέσα για δημοσίευση στις 18-12-2024 στην Υπηρεσία Εκδόσεων της Ευρωπαϊκής Ένωσης.

Το πλήρες κείμενο της Διακήρυξης θα καταχωρηθεί στο Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ).

Η Περίληψη θα δημοσιευτεί και στον Ελληνικό Τύπο, σύμφωνα με το άρθρο 66 του Ν. 4412/2016.

Περίληψη της Διακήρυξης όπως προβλέπεται στην περίπτωση 16 της παραγράφου 3 του άρθρου 76 του Ν. 4727/2020, θα αναρτηθεί στο διαδίκτυο, στον ιστότοπο http://et.diavgeia.gov.gr (ΠΡΟΓΡΑΜΜΑ ΔΙΑΥΓΕΙΑ).

Η Διακήρυξη θα αναρτηθεί στο διαδίκτυο, στην ιστοσελίδα της αναθέτουσας αρχής, στη διεύθυνση (URL): <https://dimosmakrakomis.gov.gr/>.

Το πλήρες κείμενο της παρούσας Διακήρυξης θα καταχωρηθεί ακόμη και στη διαδικτυακή πύλη του Ε.Σ.Η.ΔΗ.Σ.: <http://www.promitheus.gov.gr> όπου η σχετική ηλεκτρονική διαδικασία σύναψης σύμβασης στην πλατφόρμα ΕΣΗΔΗΣ έλαβε

Συστημικό Αύξοντα Αριθμό : **364064** για το ΤΜΗΜΑ 1

Συστημικό Αύξοντα Αριθμό : **364069** για το ΤΜΗΜΑ 2

Η διενέργεια του διαγωνισμού διέπεται από τις σχετικές διατάξεις του Ν.4412/2016 [δημόσιες συμβάσεις έργων, προμηθειών και υπηρεσιών- προσαρμογή στις οδηγίες 2014/24/ΕΕ και 2014/25/ΕΕ].

Δικαίωμα συμμετοχής στον διαγωνισμό έχουν όλα τα φυσικά ή νομικά πρόσωπα και ενώσεις οικονομικών φορέων, που υποβάλλουν κοινή προσφορά.

Οι προσφορές, τα στοιχεία που περιλαμβάνονται σε αυτές, καθώς και τα αποδεικτικά έγγραφα σχετικά με τη μη ύπαρξη λόγου αποκλεισμού και την πλήρωση των κριτηρίων ποιοτικής επιλογής συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα.

Τα αλλοδαπά δημόσια και ιδιωτικά έγγραφα συνοδεύονται από μετάφρασή τους στην ελληνική γλώσσα επικυρωμένη, είτε από πρόσωπο αρμόδιο κατά τις κείμενες διατάξεις της εθνικής νομοθεσίας είτε από πρόσωπο κατά νόμο αρμόδιο της χώρας στην οποία έχει συνταχθεί το έγγραφο.

Ενημερωτικά και τεχνικά φυλλάδια και άλλα έντυπα -εταιρικά ή μη- με ειδικό τεχνικό περιεχόμενο μπορούν να υποβάλλονται στην Αγγλική γλώσσα, χωρίς να συνοδεύονται από μετάφραση στην ελληνική.

Κάθε μορφής επικοινωνία με την αναθέτουσα αρχή, καθώς και μεταξύ αυτής και του αναδόχου, θα γίνονται υποχρεωτικά στην ελληνική γλώσσα.

Δεν επιτρέπονται εναλλακτικές προσφορές.

Ο χρόνος ισχύος των προσφορών είναι για διάστημα **δώδεκα (12) μηνών από την επόμενη της καταληκτικής ημερομηνίας υποβολής προσφορών**.

Ηλεκτρονική κατάθεση προσφορών στη διαδικτυακή πύλη [www. eprocurement.gov.gr](http://www.promitheus.gov.gr) του Ε.Σ.Η.Δ.Η.Σ στο διαγωνισμό με συστημικό αριθμό

364064 για το ΤΜΗΜΑ 1

364069 για το ΤΜΗΜΑ 2

Οι ενδιαφερόμενοι προκειμένου να λάβουν μέρος στο διαγωνισμό πρέπει να καταθέσουν με την προσφορά τους εγγύηση συμμετοχής ποσού:

ΤΜΗΜΑ 1: 6.297,62 ευρώ.

ΤΜΗΜΑ 2: 532,70 ευρώ

Η σύμβαση θα ανατεθεί με το κριτήριο της πλέον συμφέρουσας από οικονομικής άποψης προσφοράς βάσει βέλτιστης σχέσης ποιότητας – τιμής ανά τμήμα.

Για την υπογραφή της σύμβασης απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 4 του ν. 4412/2016, το ύψος της οποίας ανέρχεται σε ποσοστό 4% επί της εκτιμώμενης αξίας της σύμβασης ή του τμήματος της σύμβασης και κατατίθεται μέχρι και την υπογραφή του συμφωνητικού.

Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην ΕΑΔΗΣΥ, σύμφωνα με τα ειδικότερα οριζόμενα στα άρθρα 345 επ. ν. 4412/2016 και 1 επ. π.δ. 39/2017, στρεφόμενος με προδικαστική προσφυγή, κατά πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του.

Για περισσότερες πληροφορίες οι ενδιαφερόμενοι μπορούν να υποβάλλουν αιτήματα στην ηλεκτρονική πλατφόρμα [**www.promitheus.gov.gr**](http://www.promitheus.gov.gr/)**,** του ΕΣΗΔΗΣ το αργότερο δέκα (10) ημέρες πριν από την καταληκτική ημερομηνία υποβολής προσφορών.

**Ο ΔΗΜΑΡΧΟΣ ΜΑΚΡΑΚΩΜΗΣ**

**ΓΕΩΡΓΙΟΣ ΧΑΝΤΖΗΣ**